Silje Theodorsen

Silje Theodorsen (født 1994) er en norsk langrennsløper som representerer Kvaløysletta Skilag. Hun var elev ved NTG Tromsø i årene 2010–2013.

 Idrettskarriere 
 2010/11 
Hun deltok i Europeisk Ungdoms-OL 2011 (European Youth Olympic Festival), og endte der på fjerdeplass på 5 km fri, syvendeplass på 7,5 km klassisk og åttendeplass på sprinten. I Junior-NM på ski 2011 kom hun på åttendeplass på 5 km klassisk, og hun nådde ikke finalen på sprinten. I Norgescupen i langrenn for junior 2010/11 kom hun på annenplass i K17-klassen, bak Linn Eriksen.Norges skiforbund - Spar Cup Langrenn 2010-2011 Kvinner 17 år , besøkt 5. januar 2016.

 2011/12 
I Junior-NM på ski 2012 fikk hun to gullmedaljer; på 5 km fri, og på 4 × 3,75 km stafett. Hun fikk også sølv på 10 km klassisk og på sprinten. Theodorsen tok gull under Vinter-OL for ungdom 2012 i Innsbruck, foran svenske Jonna Sundling og lagvenninnen Linn Eriksen, og Norge kom der på niendeplass på mix-stafetten. I Norgescupen i langrenn for junior 2011/11 kom hun på annenplass i K18-klassen, bak Thea Krokan Murud.Norges skiforbund - Statoil Norges Cup Langrenn 2011-2012 Kvinner 18 år  , besøkt 5. januar 2016.

 2012/13 
Hun deltok i ett renn i Skandinavisk Cup 2012/13. Hun deltok på 5 km fri under Junior-VM på ski 2013 i Liberec, der hun kom på 54.-plass. I Junior-NM på ski 2013 kom hun på 27.-plass på 5 km klassisk og 37.-plass på 15 km fri. I Norgescupen i langrenn for junior 2012/13 endte hun på delt 16.-plass i klassen K19/20.

 2013/14 
I Junior-NM på ski 2014 vant hun 15 km fri, og fikk bronse på 5 km klassisk. Hun avsluttet Norgescupen i langrenn for junior 2013/14 med seier på de tre siste rennene, og endte igjen på annenplass sammenlagt, i klassen K19-20. Magni Smedås vant norgescupen i denne klassen.

 2014/15 
Theodorsen debuterte i verdenscupen i langrenn under sprinten i Lillehammer den 5. desember 2014, og endte der på 32.-plass. Hun endte på 93.-plass i verdenscupen sammenlagt. Hun kom på tredjeplass sammenlagt i Skandinavisk Cup 2014/15, etter tre pallplasseringer i enkeltløp. Under U23-VM på ski 2015 i Almaty tok Theodorsen sølvmedalje i klassisk sprint, mellom italienerne Francesca Baudin og Giulia Stuerz, og hun kom på femteplass på 10 km fri og 7,5+7,5 km skiathlon.

I Norgesmesterskapet på ski 2015 del 1 kom hun på syvendeplass på sprinten og på tiendeplass på 10 km fri teknikk. I del 2 i Harstad kom hun på tiendeplass på 5 km klassisk og på 10 km klassisk. Hun deltok også i U23-klassen, der hun fikk bronse på 5 km og sølv på 30 km. Hun vant Norgescupen i langrenn 2014/15 (senior), med 628 poeng totalt.

Hun deltok også i Norgescup på rulleski 2015, der hun kom på sjetteplass sammenlagt.

 2015/16 
I Skandinavisk Cup 2015/16 kom hun på 17.-plass sammenlagt, og hun kom på 78.-plass i verdenscupen i langrenn. Hun deltok i Junior-VM på ski 2016, og kom der på fjerdeplass på 10 km fri og sjetteplass på 10 km klassisk.

På nasjonalt nivå kom hun på tredjeplass sammenlagt i Norgescupen i langrenn 2015/16 for senior, bak Barbro Kvåle og Mari Eide, men hun vant norgescupen sammenlagt i U23-klassen.Norges skiforbund - Statoil Norgescup Langrenn 2015-2016 Kvinner  , besøkt 5. januar 2017. I Norgesmesterskapet på ski 2016 kom hun på femteplass på 15 km skiathlon og 14.-plass på sprinten, og hun deltok på Kvaløyslettas stafettlag som kom på fjerdeplass på 3 × 5 km stafett. I NM del 2 kom hun på ellevteplass på 30 km fri og 18.-plass på 5 km fri.

 Meritter 
 Verdenscupen i langrenn 
Sammenlagt 
 Sesong Sammenlagt Poeng Plass 2014/15  26  93.  2015/16  18  78. 

 Continentalcup 
Pallplasser
 Nr. Dato Sted Disiplin Plass Cup 1. 14. desember 2014  Lillehammer 20 km klassisk fellesstart 2.  Skandinavisk Cup 2. 21. februar 2015  Madona 10 km klassisk 3.   Skandinavisk Cup 3.22. februar 2015  Madona 20 km fristil fellesstart 3.  Skandinavisk Cup

Skandinavisk Cup sammenlagt 
 Sesong Sammenlagt Poeng Plass 2014/15  360  3. 2015/16  195  17. 

 Referanser 

 Eksterne lenker 


Kategori:Norske langrennsløpere
Kategori:Deltakere under Vinter-OL for ungdom 2012
Kategori:Personer fra Tromsø kommune
Kategori:Deltakere for Norge under Ski-VM 2023
Kategori:Deltakere for Norge under Ski-VM 2025